**Csonka Ferenc, Halmos Béla-díjas vajdasági prímás ad koncertet a Hagyományok Házában**

2019-ben Csonka Ferenc, vajdasági prímás nyerte a **Halmos Béla vándordíj**at, így egy éven keresztül használhatta a Márkus Barbarossa János által, Halmos Bélának készített mesterhegedűt. A díjat a Zeneakadémián adták át májusban a Táncház napja alkalmából. A vándorhegedű és az elismeréssel járó pénzjutalom mellett a Hagyományok Háza fellépési lehetőséget is biztosít az új díjazottnak, október 27-én Csonka Ferenc prímás valamit zenésztársai és tanítványai adnak koncertet a Hagyományok Házában.

Csonka Ferenc - a szegedi *Rozsdamaró zenekar* és a délvidéki *Csonka Ferenc és zenekarának* prímása - **Mély**, illetve a **Katonasors** című, nemrég megjelent lemezét mutatja be a Hagyományok Házában. A műsorban a *Mesterek és tanítványok* koncertsorozat koncepciójának megfelelően a prímás tanítványai - a horgosi **Tillinkó Luca** és a **Pendergő tamburazenekar** is fellép. **A koncerten közreműködik** Varga Orsolya, Lajkó Levente, Papp László, Nagy Gábor, Kisgyőri Krisztián és Králik Gusztáv.

Időpont: 2019. október 27., 19.00

Helyszín: Budapest, Hagyományok Háza

**Sajtókapcsolat – Hagyományok Háza:**

Adonyi Adrienn: 0630/4875131

Gajó Dorottya: 0630/1655716